Document ID: 32005R0341

UREDBA KOMISIJE (ES) št. 341/2005
z dne 25. februarja 2005
o spremembi uredb (ES) št. 1432/94 in (ES) št. 1458/2003 z ozirom na maksimalne količine, ki se nanašajo na zahtevke za izdajo dovoljenja za izvoz prašičjega mesa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso (1), in zlasti člena 11(1) Uredbe,
ob upoštevanju Uredbe Sveta (ES) št. 774/94 z dne 29. marca 1994 o odprtju in zagotavljanju upravljanja določenih tarifnih kvot Skupnosti za visoko kakovostno goveje in prašičje meso, meso perutnine, pšenico in soržico, otrobe, pelete in druge ostanke (2) in zlasti člena 7 Uredbe,
ob upoštevanju Uredbe Sveta (ES) št. 1095/96 z dne 18. junija 1996 o izvajanju koncesij, določenih v Seznamu CXL, sestavljenem v valih po zaključku pogajanj v okviru člena XXIV.6 GATT (3), in zlasti člena 1 Uredbe,
ob upoštevanju naslednjega:
(1)
Uredba Komisije (ES) št. 1432/94 z dne 22. junija 1994 o določitvi podrobnih pravil za uporabo uvoznih režimov v sektorju prašičjega mesa, predvidenih v Uredbi Sveta (ES) št. 774/94 o odprtju in zagotavljanju upravljanja določenih tarifnih kvot Skupnosti za visoko kakovostno goveje in prašičje meso, meso perutnine, pšenico in soržico, otrobe, pelete in druge ostanke (4) in Uredba Komisije (ES) št. 1458/2003 z dne 18. avgusta 2003 o odprtju in zagotavljanju upravljanja tarifnih kvot v sektorju prašičjega mesa (5) sta odprli uvozne kvote za prašičje meso in določili natančne pogoje, ki urejajo dostop gospodarskih subjektov do navedenih kvot.
(2)
Uporaba teh dveh uvoznih kvot je bila v zadnjih letih na splošno nizka in določitev sorazmerno majhne največje količine, na katero se mora zahtevek za dovoljenje nanašati, bi lahko bil eden od dejavnikov. Primerno je povečati največjo količino, da bi bilo olajšano trgovanje s prašičjim mesom v skladu s tema dvema kvotama.
(3)
Uredbi (ES) št. 1432/94 in (ES) št. 1458/2003 se skladno s tem spremenita.
(4)
Ukrepi, predvideni v tej uredbi, so v skladu z mnenjem Upravljalnega odbora za prašičje meso -
SPREJELA NASLEDNJO UREDBO:
Člen 1
V členu 3(b) Uredbe (ES) št. 1432/94 se stopnja „10 %“ nadomesti z „20 %“.
Člen 2
V členu 4(b) Uredbe (ES) št. 1458/2003 se stopnja „10 %“ nadomesti z „20 %“.
Člen 3
Ta uredba začne veljati en dan po objavi v Uradnem listu Evropske unije.
Uporablja se za zahtevke za dovoljenja, vložene od 1. marca 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. februarja 2005

Labels: 3
17